CELEX: C2007/199/79
Language: da
Date: 2007-08-25 00:00:00
Title: Sag T-223/07 P: Appel iværksat den 27. juni 2007 af Michel Thierry til prøvelse af kendelse afsagt den 16. april 2007 af Retten for EU-personalesager i sag F-82/05, Thierry mod Kommissionen

25.8.2007   
            
            
               DA
            
            
               Den Europæiske Unions Tidende
            
            
               C 199/42
            
         Appel iværksat den 27. juni 2007 af Michel Thierry til prøvelse af kendelse afsagt den 16. april 2007 af Retten for EU-personalesager i sag F-82/05, Thierry mod Kommissionen
   (Sag T-223/07 P)
   (2007/C 199/79)
   Processprog: fransk
   Parter
   
      Appellant: Michel Thierry (Howald, Storhertugdømmet Luxembourg) (ved avocat F. Frabetti)
   
      Den anden part i appelsagen: Kommissionen for De Europæiske Fællesskaber
   Appellantens påstande
   
               —
            
            
               Kendelsen afsagt den 16. april 2007 af Retten for EU-Personalesager i sag F-82/05, som appellanten fik meddelelse om den 17. april 2007, ophæves.
            
         
               —
            
            
               Appellanten gives medhold i sine påstande i første instans, og søgsmålet i sag F-82/05 fremmes følgelig til realitetsbehandling og sagsøgeren gives medhold.
            
         
               —
            
            
               Subsidiært, sagen hjemvises til fornyet behandling af Retten for EU-personalesager.
            
         
               —
            
            
               Retten træffer afgørelse om størrelsen af udgifter, omkostninger og honorarer, og Kommissionen tilpligtes at afholde disse sagsomkostninger
            
         Anbringender og væsentligste argumenter
   Med sin appel har appellanten nedlagt påstand om ophævelse af Retten for EU-personalsagers kendelse, hvorved den delvist afviste appellantens søgsmål, delvist forkastede det som åbenlyst ugrundet, hvilket søgsmål appellanten havde anlagt med påstand om annullation af listen over forfremmede tjenestemænd i forfremmelsesåret 2004, for så vidt som sagsøgeren ikke var opført herpå.
   Til støtte for appellen har appellanten fremsat et anbringende om, at Personaleretten angiveligt har fejlbedømt og fejlvurderet sagens faktiske omstændigheder, hvilket har ført til en procedurefejl og en retlig fejl, for så vidt som Personaleretten ikke tog den begæring, sagsøgeren havde fremsat i sin replik i førsteinstansen om at høre en medarbejder i sagsøgerens afdeling, til følge.